Kui siis 1997. aasta aeg lõpuks igaveseks täis sai, hakati nii mäe alt kui mäe pealt juba natuke tõsisemat ilutulestikku tegema, st. sellist, mida päris igaühele just teha ei anta. Aga ka see ei  avaldanud üldse muljet. Ühesõnaga, üritati kõigest väest kisa, kära ja müraga juba igivana traditsiooni kohaselt pahasid vaime terveks saabuvaks aastaks eemale peletada. Kõik see kukkus aga nii ilmetult välja, et kui mina oleksin üks tõsimeelne paha vaim, siis poleks see kõik mind ausalt öeldes isegi köhima pannud, veel vähem häirinud.